
Avaliku ürituse „Äkke laskesuusatamise laskepaigas Narva laskesuusatajate treeningute läbiviimine” loa taotluse rahuldamine

1. Asjaolud ja menetluse käik

SA Narva Linna Arendus esitas Narva Linnavalitsusele avaliku ürituse loa taotluse.

SA Narva Linna Arendus kavandab viia läbi 18.06.2019 -30.12.2019 kell 10.00 - 18.00 Narva linnas avalikkusele suunatud ürituse „Äkke laskesuusatamise laskepaigas Narva laskesuusatajate treeningute läbiviimine”. Sihtgrupiks on lapsed - sportlased. Eeldatav maksimaalne osavõtjate arv on 30 inimest. Lastakse treenerite kontrolli all biatloni relvast. Ürituse jooksul korraldatakse treeningud ja võistlused. 
 

2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 21.05.2015.a. määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.
3. Otsus

3.1 Rahuldada SA Narva Linna Arenduse taotlus avaliku ürituse „Äkke laskesuusatamise laskepaigas Narva laskesuusatajate treeningute läbiviimine” läbiviimiseks. 

3.2 Avaliku ürituse korraldajaks on SA Narva Linna Arendus reg. kood 90003812, Peetri plats 5, 20308 Narva
3.3 Avaliku ürituse läbiviimise kohaks on Äkkeküla laskesuusatamise lasketiir, Narva.
3.4 Avalik üritus on mitme päevane ning toimub ajavahemikul  18.06.2019 -30.12.2019. Igapäevane programm algab kell 10.00 ja lõpeb kell 18.00
3.5 Avaliku ürituse jooksul alkohoolsete jookide müüki ei toimu.
3.6 Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord ” kehtestatud nõudeid.

4. Rakendussätted

4.1. Linnamajandusametil teha korraldus taotlejale teatavaks.
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

